stanford-oval/wikipedia huggingface dataset:
בית דרקולשט
היסטוריה

על יריבותם של המשפחות 'דנשט' ו'דרקולשט' מספרים, בין השאר, המלומדים בני התקופה אנאה סילביו פיקולומיני, לימים האפיפיור פיוס השני, וניקולאוס אולאכוס (1568-1493) הוא עצמו רומניוולאכי, צאצא של בית בסראב ודרקולשט
,
שהפך לימים לקרדינל פרימאטוס של הונגריה. חשיבות רבה מייחס בעת החדשה ליריבות בין שני ענפי שושלת בסראב ההיסטוריון הרומני אלכסנדרו ד. קסנופול. היסטוריונים רומנים אחרים -כמו י. פיליטי, ק.ג'ורסקו ואחרים העריכו כי הסכסוך בין ה'דרקולשט' ובין ה'דנשט' היה אחד מני רבים שהסעירו את קורות הנסיכויות הרומניות בימי הביניים.
בסופו של דבר בית דרקולשט היה זה שעמד במרבית השנים שלאחר 1436, שנת מותו של השליט אלכסנדרו אלדיה, בראש הנסיכות עד שנת 1600, שנת האיחוד קצר המועד של נסיכויות ולאכיה, מולדובה וטרנסילבניה תחת שרביטו של מיכאי האמיץ. למיכאי האמיץ נולד בן, ניקולאיה פטראשקו, אשר טען לכתר ולאכיה, ושהוליד בן בשם מיכאי. נציגים נוספים של משפחת דרקולשט שלא נהיו לשליטים, היו הנסיך המולדבי ראדו ג'ואן ביי (1613–1660), בנו של אלכסנדרו העלם, ובנו, מרטין, שהיה מפקד בצבא של גאורגא דוקה, והמלומד ההונגרי ממוצא רומני ניקולאוס אולאכוס. השליט האחרון ממשפחת דרקולשט היה מיכניה השלישי, שמלך בוולאכיה בשנים 1658–1659.
כוחם של נציגי בית קראיובשט עלה במאות ה16–17 כאשר הם התמזגו עם בית ברנקוביאנו (ברנקובנשט).
בשנת 1386 עלה לשלטון בוולאכיה מירצ'ה הזקן, אחד מחשובי המנהיגים של ולאכיה לדורותיה.
הענף המשפחתי דרקולשט של הבסראבים נוסד על ידי ולאד דראקול (ולאד השני) כשהמילה "דראקול" (ברומנית - השד, הדרקון) נובעת ככל הנראה מהשתייכותו של נסיך זה למסדר הדרקון שהוקם על ידי הקיסר זיגמונד, קיסר האימפריה הרומית הקדושה בשנת 1408.

בנו של ולאד דראקול, ולאד המשפד, (במניין ההיסטוריונים - ולאד השלישי), שנודע באכזריותו הן כלפי יריביו המקומיים אך במיוחד כלפי הטורקים, נודע גם בשם "דרקוליה" Drăculea (בתרגום מקורב:"בנו של דראקול", "השד הקטן", או "הדרקון הקטן" - כדי להבדילו מאביו) הוא שנתן כפי הנראה את ההשראה לדמות האגדית של "הרוזן דרקולה" הערפד, גבור ספרו של ברם סטוקר,
דרקולשט היא ברומנית צורת רבים, המציינת את "בני דראקול".
בני בית דרקולשט

א. בני בית דרקולשט שעלו על כס המלכות בוולאכיה היו:
| שליט | שנות המלוכה, הערות |
| --- | --- |
ולאד דראקול Vlad II Dracul: 1442-1436, 1447-1443, בן של מירצ'ה הזקן
מירצ'ה השני Mircea II: 1442 בן של ולאד דראקול
ולאד המשפד, "ולאד צפש", "דרקוליה", ולאד השלישי - Vlad III "Ţepeş", Draculea:  1448, 1462-1456, 1476 בן של ולאד דראקול
ראדו היפה Radu cel Frumos: 1473-1462, 1474 בן של ולאד דראקול
ולאד הנזיר Vlad Călugărul: 1481, 1495-1482 בן של ולאד דראקול
ראדו הגדול Radu cel Mare: 1508-1495 בן של ולאד הנזיר
מיכניה הרע Mihnea cel Rău: 1509-1508 בן של ולאד המשפד
מירצ'ה השלישי Mircea III: 1510 בן של מיכניה הרע
ולד הצעיר Vlad cel Tânăr: 1512-1510 בן של ולאד הנזיר
ראדו מאפומאץ Radu de la Afumaţi: 1523-1522, 1524, 1525-1524, 1529-1525 בן של ראדו הגדול
ראדו באדיקה Radu Bădica: 1524-1523 בן של ראדו הגדול
ולאד הטבוע Vlad Înecatul: 1532-1530 בן של ולאד הצעיר
ולאד וינטילה מסלטינה Vlad Vintilă de la Slatina: 1534-1532, 1535-1534; בן של ראדו הגדול
ראדו פאיסיה Radu Paisie: 1534,1545-1535 בן של ראדו הגדול
מירצ'ה הרועה Mircea Ciobanul: 1552-1545, 1554–1553, 1559-1558; בן של ראדו הגדול
פטראשקו הטוב Pătraşcu cel Bun: 1557-1554; בן של ראדו פאיסיה
פטרו הצעיר Petru cel Tânăr: 1568-1559; בן של מירצ'ה הרועה
אלכסנדרו השני מירצ'ה Alexandru II Mircea: 1574-1568, 1577-1574; בן של מירצ'ה השלישי מילוש
וינטילה Vintilă: 1574; בן של פטראשקו הטוב
מיכניה הטורקי או ה"מתאסלם" Mihnea Turcitul: 1591-1585 ,1583-1577; בן של אלכסנדרו השני מירצ'ה
פטרו עגיל Petru Cercel: 1585-1583; בן של פטראשקו הטוב
מיכאי האמיץ Mihai Viteazul: 1600-1593; כנראה בן של פטראשקו הטוב
ראדו מיכניה Radu Mihnea: 1623-1620, 1616-1611, 1602-1601, בן של מיכניה הטורקי או המתאסלם
אלכסנדרו העלם Alexandru Coconul: 1627-1623, בן של ראדו מיכניה
מיכניה השלישי או מיכאיל-ראדו Mihail Radu, Mihnea III: 1659-1658, בן שני של ראדו מיכניה

ב. בני בית דרקולשט שעלו על כס נסיכות מולדובה:
| שליט | שנות המלוכה, הערות |
| --- | --- |
פטרו הפיסח Petru Şchiopul: 1577-1574 ,1579-1578 ,1591-1582, בן של מירצ'ה השלישי
מיכאי האמיץ פטראשקו Mihai Viteazul: 1600, כנראה בן של פטראשקו הטוב
ראדו מיכניה Radu Mihnea: 1619-1616 1626-1623, בן של מיכניה המתאסלם
אלכסנדרו העלם Alexandru Coconul: 1626-1629, בנו של ראדו מיכניה
ראו גם

שליטי ולאכיה
שליטי נסיכות מולדובה
בית בסאראב
בית דנשט
הערות שוליים

↑  ק.ק.ג'ורסקו ע' 112.
↑  Ş.Andreescu ע' 5–8
↑  S.Bulboacă
↑  נ.ג'ובארה ע' 119–120
↑  מחוץ להקשר זה המילה "דראק",  עם תווית הידוע - "דראקול" - היא המילה העיקרית ברומנית המשמשת למושג "שֶד"/עזאזל/שטן/אופל, ולכן היא חלק מקללות רבות.
ג'יימס סטורם

| --- | --- |

סטורם, נובמבר 2015
 לידה:  1 ביוני 1977 (בן 47) פרנקלין, טנסי, ארצות הברית
 שם במה:  ג'יימס סטורם
 כינוי:  הקאובוי
 משקל:  104 ק"ג
 גובה:  1.83 מטר
 מקום מגורים:  לייפרס פורק, טנסי, ארצות הברית
 לאום:  אמריקאי
 קריירה מקצוענית:  1997–הווה (כ־28 שנים)
 מאמנים:  ג'ף ג'ארט שיין מורטון וולפי די
 תרגילי סיום:  Eye of the Storm
ג'יימס אלן קוקס (באנגלית: James Allen Cox; נולד ב-1 ביוני 1977) הידוע יותר בשם הבמה שלו, ג'יימס סטורם הוא מתאבק אמריקאי. הוא מוכר בעיקר בשל תקופתו בארגון ההיאבקות Impact Wrestling, שבו היה פעם אחת אלוף העולם במשקל כבד של TNA. כיום, הוא אלוף הזוגות הנוכחי של NWA ביחד עם איליי דרייק.
במהלך תקופתו בארגון ההיאבקות Impact Wrestling, סטורם היה פעם אחת אלוף העולם במשקל כבד של TNA, פעם אחת מלך ההר של TNA,‏ 8 פעמים אלוף הזוגות של NWA‏ (6 פעמים עם חברו לצמד America's Most Wanted, כריס האריס, פעם אחת עם כריסטופר דניאלס ופעם אחת עם איליי דרייק) ומחזיק שיא הזכיות באליפות הזוגות של TNA עם שבע זכיות (5 עם חברו לצמד ביר מאני, אינק, בובי רוד, פעם אחת עם גאנר ופעם אחת עם אביס).
חיים אישיים

לקוקס יש בת אחת, מקיילה אשר נולדה בשנת 2005. הוא נישא לדנטי מקאנטי ב-30 במרץ 2011. בנם הראשון של הזוג, מייסון ג'יימס, נולד ב-20 בינואר 2012. ב-22 בינואר 2017, הם בירכו את הולדתם בנם השני.
אליפויות והישגים

הישגים בארגון ההיאבקות American States Wrestling Alliance – ASWA
אליפות הזוגות של ASWA (פעם אחת)  – עם כריס האריס
הישגים במגזין The Baltimore Sun
צמד השנה (2009)  – עם רוברט/בובי רוד
הישגים בארגון ההיאבקות Elite Pro Wrestling – EPW
אליפות במשקל כבד של EPW (פעם אחת)
הישגים בארגון ההיאבקות Frontier Elite Wrestling – FEW
אליפות הזוגות של FEW (פעם אחת)  – עם כריס האריס
הישגים בארגון ההיאבקות Masters of Ring Entertainment
אליפות מאסטר הזירה (פעם אחת)
הישגים בארגון ההיאבקות National Wrestling Alliance – NWA
האליפות הלאומית של NWA (פעם אחת)
אליפות הזוגות של NWA (פעם אחת, נוכחי)  – עם איליי דרייק
אליפות הזוגות הצפון אמריקאית של NWA (פעם אחת)  – עם שיין אדן
הישגים בארגון ההיאבקות NWA Shockwave
אליפות זוגות הסייברספייס של NWA (פעם אחת)  – עם כריס האריס
הישגים במגזין ההיאבקות Pro Wrestling Illustrated – PWI
PWI דירג אותו במקום ה-12 מתוך 500 המתאבקים הטובים ביותר לשנת 2012
צמד השנה (2004)  – עם כריס האריס
צמד השנה (2008, 2011)  – עם רוברט רוד
הישגים בארגון ההיאבקות Total Nonstop Action – TNA
אליפות העולם במשקל כבד של TNA (פעם אחת)
אליפות מלך ההר של TNA (פעם אחת)
אליפות הזוגות של TNA‏ (7 פעמים)  – עם רוברט/בובי רוד (5), גאנר (1) ואביס (1)
אליפות הזוגות של NWA‏ (7 פעמים)  – עם כריס האריס (6) וכריסטופר דניאלס (1)
אליפות העולם בשתיית בירה (פעמיים)
Feast or Fired‏ (2016 – חוזה על אליפות הזוגות)
גונטלט עבור הזהב (2002 – זוגות)  – עם כריס האריס
טורניר הזוגות של Team 3D‏ (2009)  – עם רוברט רוד
טורניר הזוגות Anarchy Alliance של TNA‏ (2003)  – עם כריס האריס
Joker's Wild של TNA‏ (2013)
סדרת אליפות הזוגות של TNA‏ (2010)  – עם רוברט רוד
גביע העולם של TNA‏ (2013)  – עם כריסטופר דניאלס, קאזריאן, קני קינג ומיקי ג'יימס
קרב השנה (2004)  – עם כריס האריס נגד כריסטופר דניאלס ואליקס סקיפר באירוע טרנינג פוינט
צמד השנה (2003–2004)  – עם כריס האריס
הישגים בארגון ההיאבקות Wrestle Birmingham
אליפות במשקל כבד של Wrestle Birmingham (פעם אחת)
הישגים בארגון ההיאבקות World Wrestling Council – WWC
אליפות הזוגות של WWC (פעמיים)  – עם קאסידי ריילי (1) וכריס האריס (1)
הישגים במגזין ההיאבקות Wrestling Observer Newsletter – WON
צמד השנה (2005)  – עם כריס האריס
הקרב הגרוע של השנה (2006)  – הבאטל רויאל ההפוך בתוכנית "אימפקט"
הקרב הגרוע של השנה (2007)  – נגד כריס האריס בקרב כלוב כיסוי עיניים באירוע לוקדאון
הערות שוליים

↑  כוכב TNA מברך את הולדת בנו
| אלופי העולם של אימפקט |
| --- | --- | --- |
| 2000 | קורט אנגל • סטינג • סמואה ג'ו • מיק פולי • AJ סטיילס |  |
| 2010 | רוב ואן דאם • ג'ף הארדי • מר אנדרסון • ג'יימס סטורם • בובי רוד • אוסטין אריס • בולי ריי • כריס סייבן • מגנוס • אריק יאנג • לאשלי • אית'ן קרטר III • מאט הארדי • דרו גאלוויי • אדי אדוארדס • אלברטו אל פטרון • איליי דרייק • פנטגון ג'וניור • ג'וני מונדו • בריאן קייג' • סמי קאליהן |  |
| 2020 | טסה בלנצ'רד • ריץ' סוואן • קני אומגה • כריסטיאן קייג' • ג'וש אלכסנדר (נוכחי) • מוס |  |
| --- | --- |
בקרת זהויות :  MusicBrainz: e459e8df-0616-4f6f-91fd-93c608fa2b3a 
סטורם הוא 14 פעמים (7 פעמים TNA ו-7 פעמים NWA) אלוף הזוגות של TNA
Who Believes in Angels?

Who Believes in Angels? הוא אלבום האולפן המשותף של המוזיקאי הבריטי אלטון ג'ון ושל הזמרת-יוצרת והמפיקה האמריקאית ברנדי קרלייל. האלבום יצא לאור ב-4 באפריל 2025 בהוצאת חברת התקליטים אינטרסקופ רקורדס.
רשימת רצועות

| Who Believes In Angels?> מס' | Who Believes In Angels?> שם | Who Believes In Angels?> משך | Who Believes In Angels?>  | Who Believes In Angels?>  | Who Believes In Angels?>  | Who Believes In Angels?>  | Who Believes In Angels?>  | Who Believes In Angels?>  | Who Believes In Angels?>  |
| --- | --- | --- | --- | --- | --- | --- | --- | --- | --- |
| 1. | The Rose Of Laura Nyro  |   |  |  |  |  |  |  |  |
| 2. | Little Richard’s Bible  |   |  |  |  |  |  |  |  |
| 3. | Swing For The Fences  |   |  |  |  |  |  |  |  |
| 4. | Never Too Late  |   |  |  |  |  |  |  |  |
| 5. | You Without Me  |   |  |  |  |  |  |  |  |
| 6. | Who Believes In Angels?  |   |  |  |  |  |  |  |  |
| 7. | The River Man  |   |  |  |  |  |  |  |  |
| 8. | A Little Light  |   |  |  |  |  |  |  |  |
| 9. | Someone To Belong To  |   |  |  |  |  |  |  |  |
| 10. | When This Old World Is Done With Me  |   |  |  |  |  |  |  |  |
| Who Believes In Angels? — רצועת בונוס> מס' | Who Believes In Angels? — רצועת בונוס> שם | Who Believes In Angels? — רצועת בונוס> משך | Who Believes In Angels? — רצועת בונוס>  | Who Believes In Angels? — רצועת בונוס>  | Who Believes In Angels? — רצועת בונוס>  | Who Believes In Angels? — רצועת בונוס>  | Who Believes In Angels? — רצועת בונוס>  | Who Believes In Angels? — רצועת בונוס>  | Who Believes In Angels? — רצועת בונוס>  |
| --- | --- | --- | --- | --- | --- | --- | --- | --- | --- |
| 11. | Lord Let Me  |   |  |  |  |  |  |  |  |
הערות שוליים

↑  Strauss, Matthew (5 בפברואר 2025). "Elton John and Brandi Carlile Announce Album, Shares New Song "Who Believes in Angels?": Listen". Pitchfork. נבדק ב-5 בפברואר 2025. {{cite web}}:  (עזרה)
↑  Breihan, Tom (5 בפברואר 2025). "Elton John & Brandi Carlile Announce Collab Album Who Believes In Angels?". Stereogum. נבדק ב-5 בפברואר 2025. {{cite web}}:  (עזרה)
רפאל יהושע עזריאל

| --- | --- |
אין תמונה חופשית
 לידה:  25 בדצמבר 1874 י"ז בטבת ה'תרל"ה ירושלים
 פטירה:  21 באוגוסט 1959 (בגיל 84) י"ז באב ה'תשי"ט
 מקום קבורה:  הר המנוחות, ירושלים
 תקופת הפעילות:  ?–1959 
 תחומי עיסוק:  שדרו"ת ופעילות ציבורית
 רבותיו:  יעקב מאיר 
 אב:  אהרן עזריאל 
 
 תפקידים נוספים:  מנהל ישיבת "אוהל יעקב"
 
הרב רפאל יהושע עזריאל (י"ז בטבת ה'תרל"ה, 25 בדצמבר 1874 – י"ז באב ה'תשי"ט, 21 באוגוסט 1959) היה שד"ר, מנהל ישיבת "אוהל יעקב" בירושלים וממייסדי בית היתומים הספרדי בעיר.
ביוגרפיה

נולד בירושלים ב-25 בדצמבר 1874 (י"ז בטבת ה'תרל"ה) לרחל ולרב אהרן עזריאל. כשנולד נקרא יהושע, ובילדותו נוסף לו השם רפאל. בגיל ארבע התייתם מאביו, והרב יעקב מאיר גידלו בביתו ולימים השיאו בשנת 1892 (ה'תרנ"ב) לבתו לבנה (לונה), יחד נולדו להם 6 ילדים, 2 בנים ו-4 בנות.
נמנה עם מנהלי ישיבת "אוהל יעקב" של חותנו, הרב יעקב מאיר, בירושלים, ובשנת 1903 (ה'תרס"ג) נמנה עם מייסדי בית היתומים הספרדי בעיר.
יצא מספר פעמים כשד"ר בשליחות מטעם כוללות חברון וירושלים ומוסדות נוספים לאלג'יריה ולמצרים. בשנת 1920 (ה'תר"ף) שהה בשליחות בתוניסיה מטעם כוללות ירושלים, ובשנת 1928 (ה'תרפ"ח) יצא בשליחות מטעם ישיבת "חיזוק תורה" לארצות הברית.
פרסם חלק מחידושיו בהמאסף.
הלך לעולמו ב-21 באוגוסט 1959 (י"ז באב ה'תשי"ט) ונטמן בהר המנוחות.
הערות שוליים

↑  הרב רפאל עזריאל באתר GRAVEZ
| --- | --- |
בקרת זהויות :  NLI: 987008877285205171  VIAF: 30159818774913812620   WorldCat (עם VIAF): 30159818774913812620
Who's That Girl World Tour

Who's That Girl World Tour (מוכר כ-Who's That Girl World Tour 1987) הוא סיבוב ההופעות השני של הזמרת מדונה. סיבוב ההופעות נועד לקדם את אלבומה True Blue ו-Who's That Girl, וגם את הפסקול של הסרט "מי הנערה הזו?", אשר מדונה לקחה בו חלק. סיבוב הופעות זה היה לסיבוב ההופעות הבינלאומי הראשון של מדונה, אשר במהלכו הופיעה בנוסף לאמריקה הצפונית, גם באסיה ואירופה. מבחינה מוזיקלית וטכנית סיבוב ההופעות כלל שילוב של פירוטכניקה ואביזרים על מנת להפוך את המופע לאטרקטיבי יותר.
רקע

על מנת להכין את עצמה מבחינה פיזית לסיבוב ההופעות הזמרת החלה לעשות פעילויות ספורט אינטנסיביות כמו אירובי, ריצה והרמת משקולות. עבור התלבושות, היא שיתפה פעולה עם המעצבת מרלן סטיוארט, והגתה את הרעיון להביא את הדמויות הפופולריות שלה מהחיים אל הבמה ולעבד מחדש סצנות מתוך קטעי הווידאו שלה.
על הבמה היו ארבעה מסכי וידאו, מקרני מולטימדיה ומדרגות במרכזה. פטריק לאונרד, שהיה המנהל המוזיקלי, עודד את מדונה ללכת עם הרעיון של רמיקסים והופעה עם שירים ישנים. הרעיון לשם של סיבוב ההופעות הגיעה למדונה באחד מהחזרות בהם היבטה בשלט ענק עם תמונה שלה שנועד לקידום הסרט "מי הנערה הזאת?" בו השתתפה ולקחה חלק בפסקול שלו.
המופע כלל 7 תלבושות וריקודים, תפאורות ואזכורים לנושאי חברתיים. ההופעות זכו לביקורות חיוביות רבות אשר שיבחו את האופי של המופעים ואת הופעתה של מדונה.
די וי די ורווחים

סיבוב ההופעות זכה להצלחה מסחרית רבה, כאשר גרף סכום של כ-25 מיליון דולר, עם מכירות של 1.5 מיליון כרטיסים, ובכך הפך לסיבוב ההופעות השני המצליח ביותר לשנת 1987.
המופעים של סיבוב ההופעות שודרו מספר פעמים בטלוויזיה, בין היתר יצא כ-DVD בפורמט VHS תחת השם, Ciao Italia: Live from Italy. הביוגרף ג'רנדי טרבורלי אמר: "נשים רבות נוהגות להתנהג כמו דיוות שהן מגיעות למעמד של כוכבות אך סיבוב ההופעות של מדונה מוכיח כי זה לא המקרה."
בעקבות סיבוב ההופעות מדונה קיבלה את הכינוי "מדונה חדשה", אשר סימל אותה כאדם בעל דימוי מיני חזק ואינטליגנטי יותר מהאני הקודם שלה שהוליד את המונח "מדונה וונאבי", נשים אשר ניסו להתחקות אחרי מדונה ולהעמיד פנים שהן היא.
רשימת השירים

"Open Your Heart"
"Lucky Star"
"True Blue"
"Papa Don't Preach"
"White Heat"
"Causing a Commotion"
"The Look of Love"
מחרוזת:
"Dress You Up"
"Material Girl"
"Like a Virgin" (משולב עם השיר "I Can't Help Myself")
"Where's the Party"
"Live to Tell"
"Into the Groove"
"La Isla Bonita"
"Who's That Girl"
"Holiday"
לקוח מתוך הדי וי די שיצא תחת חסותו של סיבוב ההופעות.
בגדי ספורט

בגדי ספורט עבור קירות טיפוס
בגדי ספורט לריצה
בגדי ספורט הם פרטי הלבשה והנעלה, המשמשים לספורט או פעילות גופנית. נהוג להשתמש בבגדי ספורט ברוב ענפי הספורט וסוגי הפעילות הגופנית, מטעמים פרקטיים, נוחות או בטיחות.
בגדי ספורט טיפוסיים כוללים מכנסיים קצרים, אימוניות, חולצות, חולצות טניס וחולצות פולו. בגדי ספורט המותאמים לענפי ספציפיים כוללים חליפות צלילה (שחייה, צלילה או גלישה), חליפות סקי (סקי), בגדי הגוף (התעמלות). הנעלה ספורטיבית כוללת נעלי סניקרס. בגדי ספורט כוללים גם לבנים ופרטי לבוש תחתונים, כמו מגן ביצים וחזיית ספורט. בגדי ספורט משמשים גם כלבוש בלתי פורמלי.
עבור מרבית ענפי הספורט הספורטאים לובשים שילוב של פריטי בגדים שונים, למשל, נעלי ספורט, מכנסיים וחולצות. בכמה ענפי ספורט נדרש ציוד מגן, כגון קסדות או פוטבול אמריקאי שריון גוף.
שיקולים פונקציונליים

בגדי ספורט על פי רוב נועדו להיות קלילים כדי לא להכביד על הלובש. לפעילויות כמו רכיבה על אופניים, חשוב שהלבוש לא יהיה מגושם מדי ויצמצם את החיכוך עם הסביבה בזמן התנועה.
מצד שני, בגדי ספורט צריכים להיות משוחררים מספיק כדי לא להגביל את התנועה. לחלק מענפי הספורט יש דרישות ייחודיות עבור סגנון הלבוש הנדרש, לדוגמה קייקוגי (keikogi) בשימוש קראטה. ציוד מגן נדרש עבור פעילויות ספורטיביות שעלולות להיות מסוכנות כמו סיף, פוטבול אמריקאי, או הוקי קרח.
מאפיינים תרמיים

בגדי ספורט מיועדים לתת מענה על צורכי הבידוד התרמי של הלובש. במצבים חמים בגד הספורט צריך לסייע לקירור הגוף, בעוד שבמצבים קרים, בגד הספורט צריך לסייע בשמירה על חום הגוף.
ראו גם

ספורטאי
ציוד שחייה
אולם ספורט
גרהאם היל

נורמן גרהאם היל (Norman Graham Hill,‏ 15 בפברואר 1929 – 29 בנובמבר 1975) היה נהג מרוצי מכוניות בריטי שהיה פעמיים אלוף העולם בפורמולה 1. הוא הנהג היחיד אי פעם שניצח בשלושה מרוצי הכתר המשולש של הספורט המוטורי — מרוץ 24 השעות של לה מאן, אינדיאנפוליס 500 וגם בגרנד פרי מונקו. בשנות ה-70 הוא הופיע במגוון רחב של תוכניות טלוויזיה שלא מתחום הספורט. בשעות הפנאי עסק בציור.
בשנת 1996 הפכו היל ובנו דיימון לאבא ובן הראשונים שזכו כל אחד באליפות עולם בפורמולה 1.
היל וחמישה חברים בקבוצת הפורמולה 1 שלו, נהרגו ב-1975, כאשר המטוס שהטיס מצרפת ללונדון התרסק בעת שניסה לנחות בצפון לונדון.
קריירת המרוצים

היל החל להתחרות בגיל מאוחר יחסית, כשהוא בן 24, לאחר שראה מודעה שמציעה התנסות בנהיגת מרוץ תמורת תשלום. בעקבות ההתנסות, הוא הצטרף כמכונאי לקבוצת לוטוס, שהוקמה שנים מעטות לפני כן, ומשם התקדם לעמדת הנהג, בפורמולה 3. בעונת 1958 הצטרפה לוטוס לפורמולה 1 והיל שימש כאחד משני הנהגים שלה. הופעת הבכורה שלו הייתה בגרנד פרי מונקו, אך הוא פרש בגלל תקלה טכנית. מיקום השיא שהשיג בעונה זו ואחריה היה שישי, ללא נקודות אליפות.
בעונת 1960 הצטרף לקבוצת BRM. בגרנד פרי ההולנדי הוא זכה לעלות לפודיום לראשונה כשסיים שלישי. בסיום העונה דורג במקום ה-15, עם 4 נקודות אליפות. הוא לא שחזר את ההישג בעונה הבאה, אך בעונת 1962 הוא החל את העונה עם ניצחון הבכורה שלו, בגרנד פרי ההולנדי. שלושה ניצחונות נוספים בגרמניה, איטליה ודרום אפריקה, הקנו לו את תואר האליפות הראשון שלו בפורמולה 1, כשהוא נהנה מארבע פרישות ממרוצים של מתחרהו הצמוד, הסקוטי ג'ים קלארק. גם BRM זכתה באותה עונה באליפות היצרנים.
בעונת 1963 שוב שלטו היל וקלארק במרוצים, אך הפעם התהפכו היוצרות והיל סבל משלוש פרישות וניצח רק בשני מרוצים, בעוד קלארק ניצח בשבעה מרוצים וזכה באליפות. בעונת 1964 שוב ניצח היל בשני המרוצים במונקו ובארצות הברית, אך הפעם הפסיד במרוץ לאליפות על חודה של נקודה לנהג פרארי, ג'ון סורטיס. גם בעונת 1965 ניצח היל באותם שני מרוצים, ושוב הפסיד לקלארק שזכה באליפות. בעונה הבאה לא ניצח היל באף מרוץ, אך עלה לפודיום שלוש פעמים. הוא סיים את העונה במקום החמישי. באותה שנה השתתף גם באינדיאנפוליס 500 וניצח.
בעונת 1967 הצטרף היל לקלארק וחזר להתחרות עבור קבוצת לוטוס, אך סבל מפרישות רבות וסיים שלושה מרוצים בלבד. בעונת 1968 הוא נותר הנהג הבכיר בקבוצה, לאחר ששני חבריו לקבוצה, קלארק ומייק ספנס, נהרגו בתאונות מרוצים מחוץ לגרנד פרי. הוא זכה באליפות השנייה שלו, לאחר שניצח בשלושה מרוצים ועלה שלוש פעמים נוספות לפודיום, שהקנו לו יתרון על מתחרהו הסקוטי ג'קי סטיוארט. מכוניות הלוטוס בהן נהג נחשבו למסוכנות, במיוחד עם הכנף האווירודינמית שהתווספה להן. בעונה הבאה הוא היה מעורב בהתרסקויות בגרנד פרי הספרדי ובגרנד פרי האמריקני, וכתוצאה מהאחרונה הוא שבר את שתי רגליו. תאונה זו סיימה עונה לא מוצלחת ופגעה בהמשך קריירת המרוצים שלו.
בעונת 1970 היל הוסט לקבוצת משנה של לוטוס, והשיג מיקום רביעי בלבד במירוץ הטוב ביותר שלו בעונה. בעונה הבאה הוא עבר לקבוצת ברבהאם, של האוסטרלי ג'ק ברבהאם, אך השתרך בירכתי המסלול למשך שתי עונות. בעונת 1973 הוא החל בהקמת קבוצה משלו, בשם Embassy Hill, ונהג בעצמו, החל מהמרוץ הרביעי בעונה, אך ללא הצלחה. הקבוצה השתתפה בשתי עונות נוספות עם כמה נהגים בנוסף להיל. הישג השיא של הקבוצה היה בעונת 1975, עם סיום במקום החמישי של האוסטרלי אלן ג'ונס. זו הייתה העונה האחרונה בה נהג היל, לפני מותו בסוף השנה בתאונת מטוס.
הערות שוליים

↑  Stick to the day job, Jacques, הגרדיאן, 15 ביוני 2007
↑  After cheating death 20 years, Hill killed in air crash, ב-Daytona Beach Morning Journal, ‏ 1 בדצמבר 1975
| --- | --- |
בקרת זהויות :  GND: 118704877  ISNI: 0000 0000 5533 026X  LCCN: n50029184  LNB: 000350596  NKC: xx0047468  NLA: 49863109  NTA: 070744467  Trove: 1529539  VIAF: 5725522   WorldCat (עם VIAF): 5725522 
היל, במכונית לוטוס בגרנד פרי הגרמני, 1969
בולריה

'ענף' הבולריה ב'עץ' סגנונות הפלמנקו
בּוּלֶרִיָה (Bulería, ברבים: Bulerías) היא אחד מענפי הפלמנקו החשובים, הנפוצים והמורכבים ביותר. מקובל להסביר את משמעות השם כנובע מהפועל burlar בספרדית, שמשמעו לעשות צחוק ממשהו, להשתעשע – בשל האופי ההומוריסטי-לעיתים של ענף מוזיקלי זה.
משקל ומלודיה

הבולריה, כענף משנה של הסוֹלֵאָה הוותיקה יותר, מבוצעת תמיד במשקל של 12/8, כאשר חלוקת ההטעמה הפנימית המקובלת היא: 1 2 [3] 4 5 [6] 7 [8] 9 [10] 11 [12], כלומר: 2-2-2-3-3. עם זאת, ישנן חלוקות אחרות, כגון 1 2 [3] 4 5 6 [7] [8] 9 [10] 11 [12], כלומר: 2-2-1-4-3. בכל מקרה, בשל האופי ה'סינקוֹפּי' של הבולריה, מקובל כי הגיטריסט ו\או מוחאי הכף (palmeros) חורגים מההטעמה המרכזית, כדי לגוון ולהפתיע. למעשה, מחיאות הכפיים המלוות את הבולריה יבוצעו בדרך כלל כשאחד המוחאים מספק את ההטעמה המרכזית, והאחר את ההטעמה 'בין הפעמות' (off-beat), כך שהתוצאה הסופית נשמעת מורכבת יותר.
המלודיה הבסיסית של הבולריה ה'קלאסית' היא פשוטה – ההתחלה בלה מז'ור (A), מעבר לסי במול מז'ור (Bb) וחזרה ללה מז'ור (A). בשילוב עם המשקל שהוצג לעיל, המלודיה הבסיסית של הבולריה תוצג כך (משמאל לימין, המקפים מייצגים פעמה 'ריקה', ללא פריטה):
[A A [Bb] - - [Bb] A [A] A [A] - [A
ומבנה מלא יותר של בולריה יכלול בנוסף גם אקורד דו מז'ור (C) לביצוע הסיום והחזרה ללה מז'ור:
[A A [Bb] - - [Bb] C [C] Bb [Bb] - [A
אחד החידושים שהכניס פאקו דה לוסיה לעולם הפלמנקו היה הוספת מגוון רחב הרבה יותר של אקורדים ומהלכים מוזיקליים לבולריה, כדוגמת היצירה Compadres אותה חיבר וביצע יחד עם מנולו סַנלוּקאר, המדגימה את השילוב בין ההקפדה על המשקל ועל 'שלד' המבנה המוזיקלי, יחד עם שילוב חדשני של מלודיות ואקורדים ג'אזיים ואחרים.
היסטוריה

מקורותיה ההיסטוריים של הבולריה לוטים בערפל, כמו אלו של רוב ענפי הפלמנקו. יש שטענו כי מקורה במוזיקה ההודית של חבל פנג'אב, המכילה גם היא סגנון מוזיקלי דומה במשקל 12/8 (סברה רווחת רואה בצוענים האנדלוסיים את צאצאיהם של בני פנג'אב שגורשו משם בימי הביניים).
עם זאת, מקובל לזהות את לוקו מטֵאו (Loco Mateo, אמצע המאה ה-19) כזמר הפלמנקו הראשון שפיתח את הבולריה, כסיום מהיר יותר של הסולאה, ענף פלמנקו מרכזי המבוסס גם הוא על מקצב זהה. בשלהי המאה ה-19 נוצרו ופותחו הבולריות הראשונות בעיר חרס (Jerez), אחד ממרכזי הפלמנקו החשובים באנדלוסיה. עד היום אחד מסגנונות הבולריה הנפוצים ביותר הוא ה-Bulería de Jerez, המבוצעת בדרך כלל בסופה של כל 'מסיבת פלמנקו' (fin de fiesta).
מאז אמצע המאה ה-20, בעיקר הודות לפאקו דה לוסיה, התפתחה הבולריה למגוון כיוונים וסגנונות ביצוע, כאשר המכנה המשותף עם הבולריה ה'קלאסית' נותר למעשה המשקל בלבד (12/8).
אופי וסגנון ביצוע

הבולריה מבוצעת במגוון אופנים וב'אווירות' שונות: בנגינה היא יכולה להיות מבוצעת בקצב מהיר באופן קיצוני הכולל פריטות ראסגאדו רבות, או בביצוע סולו שקט ומהורהר; בשירה היא יכולה לבטא ליצנות והומור, או לחלופין כאב עמוק, זעם ואכזבה; ובריקוד, היא יכולה להתבצע כפארודיה על ריקודי הפלמנקו מלאי הפאתוס, או כריקוד 'קלאסי' לכל דבר.
בשל המנעד הרחב של אפשרויות ביצוע הבולריה, השתמשו בה אמני פלמנקו רבים כבסיס ל'גיור' של שירים מוכרים והפיכתם ליצירות פלמנקו, החל משירי עם ספרדיים (cantes) וכלה בלהיטים בינלאומיים; כך לדוגמה ביצע אֶל קאבּרֶרו (El Cabrero) גרסת בולריה דרמטית לשיר הידוע Si se calla el cantor (במקור של הוראסיו גאראני, נודע בביצועה של מרסדס סוסה); חוסֶה מרסֶה (José Mercé) נעזר בבולריה להצגת פרשנות עמוקה יותר לשיר המחאה ה'קליל' Clandestino, (במקור של מאנוּ צ'אוֹ); פאקו דה לוסיה ביצע, במסגרת הסרט הספרדי 'כרמן', אלתור במשקל הבולריה של האַרִיָה מהמערכה הראשונה באופרה, כדי להתאימו לריקוד; ועוד.
לקריאה נוספת

פרק אודות הבולריה בספר Systematic Studies for Flamenco Guitar.
סקירה מפורטת של הבולריה באתר studioflamenco.
הערות שוליים

↑  מלודיה בסיסית זו מכונה por medio (מילולית: לאמצע), כיוון ששני אקורדים אלו מבוצעים ב'אמצע' ששת המיתרים בגיטרה.
↑  ראו ניתוח מוזיקלי מקיף של חידושים כאלו באתר של ד"ר רובן דיאס (Rubén Díaz).
↑  ראו לדוגמה את להקת Indialucia מבצעת בולריה 'הודית'.
↑  http://www.studioflamenco.com/About_Bulerias.html
אהרן עזריאל

| --- | --- |
אין תמונה חופשית
 לידה:  1819 
 פטירה:  1879 (בגיל 60 בערך) 
 תקופת הפעילות:  ?–1879 
 תלמידיו:  יעקב מאיר 
 צאצאים:  משה בכור עזריאל  רפאל יהושע עזריאל 
 
הרב אהרן עזריאל, (ה'תקע"ט, 1818 – ט' בסיון ה'תרל"ט, 3 במאי 1879) היה מקובל ארץ ישראלי, ראש ישיבת המקובלים בית-אל בעיר העתיקה בירושלים בין השנים ה'תרל"א–ה'תרל"ט (1871–1879).